ብምባል ዝሓቱ ኣይተ ፀጋዝኣብ፡ ህንፀት 'ትግራይ ስቴት ዩኒቨርቲ'፡ "እቲ ናይ ትግራይ ባህሊ፣ ድሌትን ክንበፅሖ ንደልይ ራእን ንምብፃሕ፡ ብሉፃት እንብሎም ተምሃሮና፡ ኣብ ዩኒቨርሲቲ ምስ በጽሑ ነዚ ኣብ ትግራይ ዘሎ ባህጊ ደገፍቲ ንክኾኑ፡ ዘኽእል እዩ" ኢሎም። ድሕሪ ሰለስተ ዓመታት ኣብ ዝህሉ ክልተ ዓመት፡ 'ትግራይ ስቴት ዩኒቨርቲ' ተሃኒፁ ጋህዲ ከምዝኸውን ድማ፡ ኣይተ ፀጋዝኣብ ሰሎሙን፡ ንቢቢሲ ሓቢሮም። "ኣብ ሓደ ዓመት ሓደ ቢልየን" ኣብ ዳሳት፡ ብፀሓይን ቁርን ተቖሪኖም ምስ ኣትማን ናይ ዝመሃሩ ህፃናት ትግራይ ታሪኽ ነበረ ንምግባር፣ ፅሬትን ተበፃሕነትን ትምህርቲ ንምርግጋፅን 'ትግራይ ስቴት ዩኒቨርሲቲ' ጋህዲ ንምግባርን፡ ገዚፍ ፋይናንሳዊ ዓቕሚ ይጠልብ። ንምዃኑ እታ ማሕበር ክንድዚ ዝኣክል ገንዘብ ካበይ እያ ክተምፅኦ?
